*Projekts*

LATVIJAS REPUBLIKAS MINISTRU KABINETS

2014. gada\_\_\_\_\_\_\_\_\_\_ Noteikumi Nr.\_\_\_

 Rīga (prot.Nr.\_\_ \_\_.§)

**Noteikumi par valsts palīdzību dzīvojamās telpas iegādei vai būvniecībai**

Izdoti saskaņā ar likuma

 “Par palīdzību dzīvokļa jautājumu risināšanā”

 27.1panta pirmo daļu

1. Noteikumi nosaka valsts palīdzības dzīvojamās telpas iegādei vai būvniecībai sniegšanas kritērijus un kārtību, institūciju, kas administrē un izsniedz galvojumu, kā arī galvojuma apmēru.

1. Galvojumu izsniedz un administrē valsts akciju sabiedrība “Latvijas Attīstības finanšu institūcija Altum” (turpmāk – Altum).
2. Altum izsniedz galvojumu, ja hipotekāro aizdevumu (turpmāk – aizdevums) izsniedz Latvijā reģistrēta kredītiestāde, dalībvalstī reģistrēta kredītiestāde, tās filiāle vai ārvalsts kredītiestādes filiāle, kas noslēgusi sadarbības līgumu ar Altum un ir tiesīga izsniegt aizdevumus Latvijā (turpmāk – aizdevējs).
3. Altum atbilstoši galvojuma nosacījumiem galvojumu sniedz, ja aizdevējs ir piešķīris vai rakstiski apliecinājis, ka aizdevums tiks piešķirts personai, ar kuru kopā dzīvo un kuras apgādībā ir vismaz viens nepilngadīgs bērns - pēc tam, kad Altum ir saņēmis galvojuma pieteikumu, kam pievienoti šādi dokumenti:
	1. izziņa par aizņēmēja dzīvesvietas deklarāciju;
	2. viena nepilngadīga bērna dzimšanas apliecības kopija, ja persona pretendē uz galvojumu šo noteikumu 9.1.apakšpunktā noteiktajā kārtībā;
	3. divu nepilngadīgu bērnu dzimšanas apliecības kopijas, ja persona pretendē uz galvojumu šo noteikumu 9.2.apakšpunktā noteiktajā kārtībā;
	4. vismaz trīs nepilngadīgu bērnu dzimšanas apliecības kopijas, ja persona pretendē uz galvojumu šo noteikumu 9.3.apakšpunktā noteiktajā kārtībā.

1. Altum piecu darbdienu laikā no šo noteikumu 4.punktā minētā galvojuma pieteikuma saņemšanas izskata galvojuma pieteikumu un tam pievienotos dokumentus un pieņem lēmumu par galvojuma sniegšanu vai atteikumu sniegt galvojumu.
2. Divu darbdienu laikā pēc šo noteikumu 5. punktā minētā lēmuma pieņemšanas Altum nosūta aizdevējam lēmuma kopiju.
3. Galvojums netiek sniegts, ja:
	1. Altum nav iesniegti šo noteikumu 5. punktā minētie dokumenti;
	2. aizdevējs piešķīris aizdevumu cita aizdevuma atmaksai;
	3. aizņēmējs iepriekš ir saņēmis valsts palīdzību dzīvojamās telpas iegādei vai būvniecībai galvojuma veidā;
	4. aizņēmējam piešķirts aizdevums mērķim, kas nav dzīvojamās telpas iegāde un būvniecība.
4. Galvojuma apmēru izsaka procentos no aizdevuma summas, ievērojot šo noteikumu 9.punktā noteikto galvojuma maksimālo apmēru.
5. Galvojuma apmērs ir:
	1. 10% no aizdevuma summas, bet ne vairāk kā 10000 *euro -* personai, ar kuru kopā dzīvo un kuras apgādībā ir viens nepilngadīgs bērns;
	2. 15% no aizdevuma summas, bet ne vairāk kā 15000 *euro* - personai, ar kuru kopā dzīvo un kuras apgādībā ir divi nepilngadīgi bērni;
	3. 20% no aizdevuma summas, bet ne vairāk kā 20000 *euro* - personai, ar kuru kopā dzīvo un kuras apgādībā ir trīs vai vairāk nepilngadīgi bērni.
6. Galvojums sedz aizdevuma pamatsummas maksājumus. Galvojumu nesniedz aizdevuma procentu, kavējuma procentu, līgumsodu un cita veida maksājumu segšanai.
7. Galvojums tiek sniegts uz termiņu, kas nepārsniedz 10 gadus.
8. Galvojums samazinās proporcionāli atmaksātajai aizdevuma pamatsummai.
9. Aizņēmējs atbilstoši šiem noteikumiem var saņemt tikai vienu galvojumu dzīvojamās telpas iegādei vai būvniecībai.
10. Par galvojuma izsniegšanu tiek noteikta vienreizēja maksa 2,5 % apmērā no piešķirtās galvojuma summas. Aizņēmējs vai aizdevējs to samaksā Altum. Par galvojuma nosacījumu maiņu tiek noteikta vienreizēja maksa 1% apmērā no atlikušās galvojuma summas.
11. Galvojums zaudē spēku, ja:
	1. aizdevējs cedē no aizdevuma izrietošās prasījuma tiesības trešajai personai bez iepriekšējas rakstiskas Altum piekrišanas;
	2. aizņēmējs ir atmaksājis aizdevumu;
	3. aizdevums nav izmantots dzīvojamās telpas iegādei un būvniecībai.
12. Galvojumu neizsniedz, ja Altum nav saņēmis maksu par galvojuma izsniegšanu.
13. Altum reizi ceturksnī, bet ne vēlāk kā 25.janvārī, 25.aprīlī, 25.jūlijā un 25.oktobrī, iesniedz Ekonomikas ministrijā pārskatu par izsniegtajiem galvojumiem.
14. Galvojumu programmas realizācijai 2014.gadā ir pieejams finansējums 332 678, 71 *euro* apmērā.

Ministru prezidente L. Straujuma

Ekonomikas ministrs V. Dombrovskis

Iesniedzējs:

Ekonomikas ministrs V. Dombrovskis

Valsts sekretārs M. Lazdovskis

28.07.2014. 11.24

584

Auders, 67013078

Martins.Auders@em.gov.lv